Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13441

f) a felügyelő és az irányító tevékenység időtartama (3.11.5.2.3 és 3.11.5.3.3) hat - másodperces időtartamra kerül megnövelésre. Megjegyzés. - Az egyszerűsített mikrohullámú leszállító rendszer (MLS) konfiguráció alkalmazására vonatkozó útmutató anyagot a “G”- Melléklet 15. pontja adja meg. 3.11.4 A térbeli jel jellemzői - szög és adat funkciók 3.11.4.1 Csatorna kiválasztás 3.11.4.1.1 Csatorna elrendezés. Az MLS szög és adat funkcióinak az 5 031,0 MHz-től az 5 090,7 MHz-ig terjedő - az A-táblázatban megadott - frekvenciákban kijelölt 200 csatorna valamelyikén kell működni. 3.11.4.1.1.1 A csatorna kijelölést a 3.11.4.1.1 pontban meghatározottak kiegészítéseként az 5 030,4-től az 5 150,0 MHz-ig terjedő 'segédsávból' kell kiválasztani, ahogy az a jövő léginavigációs követelményei szerint szükséges. 3.11.4.1.2 Csatorna párosítás a DME-vel. Az irányszög és adat csatornáknak a távolság funkciót ellátó csatornával való párosítását az A-táblázatban leírtaknak megfelelően kell meghatározni. 3.11.4.1.3 Frekvencia tűréshatár. A földi telepítésű berendezés üzemi rádiófrekvenciája nem térhet el plusz, vagy mínusz 10 kHz-nél nagyobb mértékben a kijelölt frekvenciától. A frekvencia tartásnak olyannak kell lennie, hogy a névleges frekvenciától való eltérés a plusz, vagy mínusz 50 Hz-es értéken belül legyen, amikor azt 1 másodperces időtartamon keresztül mérik. 3.11.4.1.4 A rádiófrekvenciás jel spektruma. 3.11.4.1.4.1 A kisugárzott jelnek olyannak kell lenni, hogy az adás ideje alatt a közepes teljesítménysűrűség 600 méter (2 000 láb) magasság fölött ne lépje túl a mínusz 94,5 dBW/m2 értéket az irányszög útirány-vezetésre, a névleges frekvenciától 840 kHz-re, vagy annál nagyobb középpontú 150 kHz-es sávszélességben. 3.11.4.1.4.2 A kisugárzott jelnek olyannak kell lenni, hogy az adás ideje alatt a közepes teljesítménysűrűség bármelyik antennától mérve 4 800m-en (2,6 tengeri mérföldön) túl és 600m-es (2 000 láb) magasság alatt ne lépje túl a mínusz 94,5 dBW/m2 értéket az irányszög útirány-vezetésre, a névleges frekvenciától 840 kHz-re, vagy annál nagyobb középpontú 150 kHz-es sávszélességben.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes